b'\n_START_ARTICLE_\nN1\n_START_SECTION_\nProgram\n_START_PARAGRAPH_\nN1 svoj program emitira 24 sata dnevno od \xc4\x8dega je najve\xc4\x87i dio programa emitiran u\xc5\xbeivo iz studija N1 televizije ili javljanja u\xc5\xbeivo iz cijele Hrvatske. Glavne informativne emisije programa su Dnevnik u 18 sati i 22 sata, jutarnji program Novi dan, dnevni program N1 studio u\xc5\xbeivo te analiza doga\xc4\x91aja dana sa stru\xc4\x8dnjacima i novinarima u N1 Newsroom. Osim informativnih emisija u kojima je cilj prenositi najnovijim informacijama iz zemlje i svijeta u realnom vremenu, N1 emitira emisije razgovornog formata kao i emisije za zabavu, opu\xc5\xa1tanje, dokumentarne emisije i emisije o showbizu. Ponedjeljkom i srijedom emitira se emisija Pressing gdje voditelj s gostom raspravlja o aktualnim temama iz Hrvatske i svijeta. Petkom u prime timeu emitira se emisija Crvena linija u kojoj troje gostiju, po jedan iz Hrvatske, Srbije i Bosne i Hercegovine raspravljaju o aktualnim temama u tim zemljama. Utorkom se emitira razgovorna emisija Veto urednika Sanjina \xc5\xa0panovi\xc4\x87a, vikednom showbiz emisije Scena i Impuls o vijestima iz svijeta zabave, kulture, glazbe i umjetnosti, a nedjeljom satiri\xc4\x8dna emisija Prime time tvoraca Newsbara. Vikend je tako\xc4\x91er rezerviran i nedjeljom za jutarnji program TNT (To\xc4\x8dka na tjedan) gdje se prikazuju ekskluzivni razgovori s najpopularnijim politi\xc4\x8darima, odvjetnicima i novinarima; kratke emisije Horizonti, Fenomeni, Neistra\xc5\xbeeno, DW Euromaxx i DW Tomorrow Today te Tech Radar urednika i voditelja Dragan Petri\xc4\x87a, doma\xc4\x87i putopisni serijal Zalogaj i kulinarski serijal Okusi Hrvatske.'